ສານ ບັງ​ກລາ​ແດັສ ​ຕັດສິນໂທດ​ ປະຫານ​ຊີວິດ 152 ຄົນ​ (ສະ​ໄລ​ດ໌)
ສານ​​ໃນ​ເຂດ​ນະຄອນຫຼວງ Dhaka ​ຕັດ​ສິນ​ລົງ​ໂທດ ປະຫານຊີວິດ 152 ຄົນ ແລະຕິດຄຸກ ຕະຫຼອດຊີວິດ​ອີກ 157 ຄົນ ໃນການກໍ່ກະບົດ ຂອງຕຳຫຼວດຊາຍແດນ.
ສານແຫ່ງນຶ່ງ ໃນບັງກລາແດັສ ໄດ້ຕັດສິນໂທດປະຫານຊີວິດ 152 ຄົນ ໃນຖານເຂົ້າຮ່ວມ ການກໍ່ກະບົດຂອງຕຳຫຼວດຊາຍ ແດນ ທີ່ເຮັດໃຫ້ມີຜູ້ເສຍຊີວິດ 74 ຄົນ ຮວມທັງບັນດາຜູ້ບັນ ຊາການທະຫານ ຫຼາຍກວ່າ 50 ຄົນ ສານໃນເຂດນະຄອນຫຼວງ Dhaka ໄດ້ຕັດສິນລົງໂທດດັ່ງ ກ່າວໃນວັນອັງຄານມື້ນີ້ ພ້ອມກັບຕັດສິນລົງໂທດໃຫ້ຜູ້ເຂົ້າ ຮ່ວມອື່ນໆອີກ 157 ຄົນຕິດຄຸກຕະຫລອດ ຊີວິດ ສຳລັບ 271 ຄົນຖືກຕັດສິນພົ້ນໂທດ | ຄະດີກ່ຽວກັບການກໍ່ກະບົດເປັນເວລາສອງມື້ ໃນວັນທີ 25 ຫາ 26 ເດືອນກຸມ ພາປີ 2009 ແມ່ນພົວພັນກັບຈຳເລີຍ 846 ຄົນ ທີ່ຖືກກ່າວຫາວ່າ ມີຄວາມຜິດໃນຖານຄາດຕະກໍາ ແລະວາງເພີງ ກຸ່ມປົກປ້ອງສິດທິມະນຸດ Human Right Watch ທີ່ມີຫ້ອງການຢູ່ນະຄອນນິວ ຢອກ ໄດ້ຕິຕຽນບັງກລາແດັສ ທີ່ໄດ້ດໍາເນີນຄະດີ ເທື່ອດຽວພ້ອມກັນຫລາຍຄົນ ເກີນໄປ ໂດຍກ່າວວ່າ ການດໍາເນີນຄະດີຫລາຍໆຄົນພ້ອມກັນນີ້ຈະບໍ່ຄໍ້າປະກັນຄວາມຍຸຕິທຳ ພວກຕຳຫຼວດຊາຍແດນ ພາກັນກໍ່ກະບົດຂຶ້ນ ຫລັງຈາກໄດ້ຮຽກຮ້ອງຂໍຂຶ້ນເງິນ ເດືອນ ແລະການປ່ຽນແປງອື່ນໆ ບໍ່ເປັນຜົນສໍາເລັດ ການຕັດສິນໄດ້ມີຂື້ນໃນຂະນະທີ່ບັງກລາແດັສ ພາກັນນັດຢຸດງານເປັນເວລາສາມມື້ ໂດຍພັກຝ່າຍຄ້ານ ທີ່ແນໃສ່ເພື່ອບັງຄັບໃຫ້ນາຍົກລັດຖະມົນຕີ Sheikh Hasina ລາອອກຈາກຕໍາແໜ່ງ